open-index/open-wikipedia-markdown huggingface dataset:
Roti buaya

**Roti buaya** inggih punika sanganan kalih roti manis marupa sekadi buaya saking Betawi. Roti buaya setata wenten ring acara pawiwahan traditional Betawi.

## Lelintihan
Pangaryanan roti miwah jaja sané kakenalang olih jadma Éropa sané nyeneng ring Batavia (Jakarta), punika Portugis miwah Belanda. Sadurung karauhan bangsa Éropa sané ngenalang roti, sangan punika marupa buaya sane kakaryanin saking ubi. Roti buaya vérsi modérn karipta ring aab kolonial sané kapingaruhin olih ajengan Belanda.

## Lambang
Wong Betawi percaya pinaka buaya nganten wantah sareng asiki pasangan; olih krana punika, roti puniki kapercaya ngawakilin rasa tindih sang lanang sareng istri. Ritatkala pésta pawiwahan, roti ring sisi sang mawiwahan sané istri kaedengang antuk para tamiu miwah paindikan roti punika kaanggep ngawaklilin karakter saking sang lanang sabar tur teer. Tiosan rasa tindih, roti taler dados perlambang kabecikan ékonomi. Roti buaya taler ngambarang kasabaran krana buaya sabar ngantosang mangsa. Vérsi liyanan nganikayang pinaka roti puniki ngambarang kajantanan. Sakéwanten ring budaya modérn, perlambang buaya sampun magentos. Buaya ketah kaanggit ring pindikan nénten becik, minakadi *buaya judi* (bebotoh), *buaya minum* (pemunyah) miwah *buaya darat* (jadma mamitra).

## Pustaka

## Suratan
* 
*
Sapé

**Sapé** (**sapéh**, **sampék**, **sambé**', **sapék**) inggih punika kecapi tradisional saking sekaa wong Kenyah miwah Kayan sané nyeneng ring umah panjang sisi tukad ring Kalimantan Kangin Kalér miwah Kawan, Indonésia taler pahan kalér Sarawak, Malaysia. Sape' kaukir saking abongkol taru, lantangné ngantos améter madaging senar.

Ring pamahbamé sapé pinaka piranti musik sané kawatesin wantah kalih senar miwah tiga frét. Pawigunaan kawates ring musik pangiring ritual karauhan. Ring abad ungkur, sapé nyansan suwé dados piranti musik pergaulan antuk mengiringi sesolahan utawi dados balih-balihan. Sané mamgkin, sapé sané mangkin katah kacingak nganggén tiga, papat utawi lima senar, antuk jangkauan langkung saking tiga oktaf.

Sacara téknis, sape pinaka piranti musik sané sadarana, antuk asiki senar makta mélodi miwah senar liyanan dados pangiring ritmis. Ring praktékné, wénten kalih soroh ketah, asiki antuk sesolahan umah panjang lanang miwah sané liyanan antuk sesolahan umah panjang istri. Wénten taler soroh katiga sané kaph kaanggén. Musik sapé ketahné kaaptiang saking ipian miwah wénten langkung saking 35 karya tradisional antuk akéh variasi.

Sapé' sané mangkin kantun kakaryanin ring Nusa Kalimantan, miwah sampun kasisipin inovasi modern sekadi sapé' éléktrik sampun ketah kacunduk.

## Lelintihan

Lelintihan sapé wénten ring Kalimantan Kangin “Koné mawit mitologi Dayak Kayaan”, Sapé' karipta olih satunggil jadma lanang sané kampih ring satunggil *esai* (satunggil gili ring tengah tukad). Jadma sané ngantos mangkin kauningin punika sinarengan sawitra ipun nuwutin tukad, lantas kelem. Ipun kelem krana nénten prasida nyelametang sampan saking riam sané ageng. Wantah asiki sané prasida urip antuk ngelangi nuju *esai*. Sapunika sisané séda kelem miwah kabakta toya.

Rikala sirep nyapnyap ipun, sang sané selamet mirengang swara kecapi sané becik tur ngulangin saking dasar tukad. Nyansan suwé ipun mirengang swara punika, nyansan ipun marasa nampek sané wit musik sané nénten ketah punika. Paindikan sané ipun polihang sekadi polih paica panugrahan saking para pitara. Separauh nyané ring jumah, ipun ngindayang makarya piranti musik miwah ngamainang sekadi swara ritatkala kampih ring *esai*. Sekat punika Sapé' Kenyah kakawitin kamainang tur kadadosang musik tradisional olih wong Dayak Kenyah taler sekaa liyanan.

Saking catetan lelintihan sané maukir ring Candi Borobudur, sapé sampun wénten ritatkala candi punika kawangun, sapé puniki rumasuk piranti musik sané purwa mayusa langkung saking panyatusan warsa.

## Seniman
Ring lelitihan ipun wénten seniman-seniman sapé sané kaloktah nénten ja ring asal ipun kémanten, ipun sampun makta sapé nganti dura negara, sapunika seniman-seniman sané sampun kasub luiré:
* Uyau Moris
* Christian Mara 

## Pustaka
Tanjidor

**Tanjidor** inggih punika kesenian Betawi sane mawentuk orkes. Kesenian puniki sampun ngawit duk abad ka-19 karintis olih Augustin Michiels utawi sane ketah kauningin antuk Mayor Jantje ring wawidangan Citrap utawi Citeureup. Alat-alat musik sane kanggen ketahnyane pateh minakadi drumben. Kesenian Tanjidor taler wenten ring Kalimantan Barat, sakewanten ring Kalimantan Selatan sampun punah. Wenten taler kawigunan musik Tanjidor pinaka ngibur, sakewanten taler prasida pinaka acara ngaramiang upacara lamaran  ring Betawi. 

Kruna Tanjidor wit saking basa Portugis '*tangedor*' sane maartos 'musik'.

Kesenian Tanjidor ketahnyane kanggen ring musik jalanan tradisional utawi pesta Cap Go Meh ring wawidangan Tionghoa Betawi. Musik puniki pinaka sisa saking musik baris miwah musik tiup jaman Belanda ring Indonesia. Taler ketahnyane kesenian puniki kanggen ngiringin sang alaki-rabi utawi sajeroning acara pawai daerah. Sakewanten ketahnyane kesenian puniki kamargiang ring genah sane karauhin olih krama  Betawi minakadi orkes. 

## Pustaka
Panganggé Rejang Lebong

Pangangge adat Bengkulu sane katah kabaos Rejang Lenong inggih punika pangangge sane mawit saking Melayu Jambi, Melayu Riau, Melayu Deli, Palembang, dan Lampung. Makueh wit punika taler ngametuang *ciri khas* ring pangangge **Rejang Lebong.** 

## Bengkulu
Bengkulu inggih punika provinsi ring polo Sumatra sisi kauh kelod. Manut ring *sejarah* Bengkulu makueh madue *kerajaan/keraton,* luire; Kerajaan Sungai Serut, Kerajaan Selebar, Kerajaan Pat Petulai, Kerajaan Balai Buntar, Kerajaan Sungai Lemau, Kerajaan Sekiris, Kerajaan Gedung Agung, miwah Kerajaan Marau Riang. Kawentena akehnyane *kerajaan/keraton* puniki majanten sampun mapikenoh antuk akeh *sektor*, silih tinunggilnyane indik **[[Pangangge rejang lebong|pangangge]].**

Ring acara pawiwahan Bimbang Kejei utawi pawiwahan ring Rejang Lebong kakepah dados kalih rentetan, inggih punika sujut malaikat pinaka bhakti tur nunas restu saking leluhur soang-soang, sane kaping kalih akad nikah ritatkala tamu akeh rauh tur kalaksanayang ring bale lantang. 

## Uparengge
Pangangge Rejang Lebong sane lanang anggen wiwaha taler pragina inggih punika;

# Nganggen *jas* sane katutup antuk lengen dawa, mawarna selem, barak, miwah pelung,
# Celana dawa sane kabuat antuk *satin* mawarna pateh sekadi duuran (atasan),
# *Cek'ulew* pinaka topong sane *runcing* ka duur,
# *Selempang* sane melembad saking kiwa songket ngalantur ring bangkiang, biasane mamotif emas,
# *Pending* sane mawiguna pinaka sabuk bangkiang matatujon ngokohang songket,
# Keris, biasane magenah ring bangkiang pinaka uperengge jangkep busana Rejang Lebongh ring sang purusa/lanang.

Pangangge Rejang Lebong ring sang pradana utawi luh manut ring *Buku Pintar Perkawinan Nusantara (2012)* olih Hamidin.

Pengangge sane kapertama kaanggen ritatkala upakara sujut malaikat. Para ibu mengenyan ngaryanin *bedak* utawi pupur pereragan, sane matetujon mangda mengenyan marasa dingin tur sejuk ritatkala upakara kelaksanayang.

Pangangge sujut malaikat olih mengenyan:

# Sunting tapung inggih punika perak tipis sane medue motif minakadi don-donan tur bunga sane medue bentuk mayang. Sunting tapung kasepuh aji emas.
# Daun pitis-pitis, minakadi parasite sejati sane idup numpang ring batang taru. Suksmanipun kokoh ritatkala ngamargiang swadarma ring grhasta asrama. Ring upakara inti, daun pitis-pitis puniki kaanggen dados mahkota sako utawi singa

Lianan sareng pepayasan sembah sujut, sane kaanggen ritatkala akad nikah risedek tamu rauh ring bale lantang wastra kurungan nganggen bahan bludru, selendang songket, sarung guntingan minakadi kain wiron. 

Pangangge Rejang Lebong ring sang pradana utawi luh, luire;  

# Baju kurung malengen dawa malakar aji baludru, kaawewehin antuk lempeng logam mawarna kuning emas,
# Lumrahne kwaca sane kaangen mawarna bang utawi barak, lembayung, pelung, muah selem,
# Songkep madasar antuk sutera mamotif emas, kaanggen pinaka busana betenan, 
# pending pinaka sabuk ring bangkiang,
# Konde sane jangkep antuk tusuk konde muwah mahkota antuk hiasan sungting utawi kembang goyang,
# Nganggen gelang, anting, lan kalung

## Pustaka
Stadion Vélodrome

**Stadion Vélodrome** pinaka sinunggil stadion sané magenah ring Marseille, Prancis. Stadion puniki kaanggén antuk laga sépakbola miwah dados kandang saking klub Olympique Marseille.

Stadion puniki taler kaanggén laga rugbi, miwah kapah dados kandang RC Toulonnais. Stadion puniki ngelah kapasitas 60.031 pamiarsa.

## Pustaka
Sikap Dalam, Empat Lawang

**Sikap Dalam** (Aksara Bali: ᬲᬶᬓᬧ᭄​ᬤᬮᬫ᭄) inggih punika silih tunggil kecamatan ring Kabupatén Empat Lawang, propinsi Sumatra Selatan, ring panegara Indonésia.

## Pamréntahan
### Wawengkon administratip
Kecamatan puniki madué 11 désa, inggih punika:

* Bandar Aji
* Karang Anyar
* Karang Dapo Baru
* Karang Dapo Lama
* Karang Gede
* Marta Pura
* Paduraksa
* Puntang
* Tangga Rasa
* Tapa Baru
* Tapa Lama

## Pustaka

### Pranala jaba
*  Situs Resmi Pamréntahan Propinsi Sumatra Kelod
*  Badan Pusat Statistik Propinsi Sumatra Kelod
*  Situs Resmi Pamréntahan Kabupatén Empat Lawang
*  Badan Pusat Statistik Kabupatén Empat Lawang
*cutetan: URL dados kauahin/ilang. Yening URL nenten aktip, ngiring kaapus saking lis.*
Tari Campak

**Tari Campak** inggih punika sasolahan saking wawidangan Bangka-Belitung sane nyihnayang keceriaaan bujang miwah dayang ring kepulauan Bangka Belitung. Sasolahan puniki ketahnyane kasolahang risampune manyi utawi rauh saking tegalan. 

Sasolahan puniki kanggen pinaka hiburan sajeroning akeh parikrama minakadi nyanggra tamiu utawi ring pesta pawiwahan ring Bangka Belitung. Sasolahan puniki nglimbak ring masa pendudukan bangsa Portugis ring Bangka Belitung. Mangkin sampun prasida kacingak saking makudang-kudang soroh ring Tari Campak inggih punika akordion miwah pangangge ring pragina istri sane nganutin gaya Eropa.

Pragina ring Tari Campak inggih punika pragina saking usia muda utawi remaja becik punika anak lanang miwah anak istri sane saling mapasangan. Pragina istri ring Tari Campak kabaos *nduk campak* miwah pragina lanang kabaos *penandak*. Gerakan ring Tari Campak kabaos lincah, puniki duaning Tari Campak nyihnayang keceriaan para remaja muda. Dadosnyane, antuk ekspresi gembira miwah ceria, para pragina lanang miwah istri makasami lincah miwah gemulai nganutin musik pangiringnyane. 

## Pustaka
Tari Kedidi

Tari Kedidi inggih punika sasolahan adat sane wit saking Bangka Belitung.  Tari Kedidi kangkat saking gerakan kedis Kedidi sane akeh kapanggihin rikala krama ngawit mamula rauh nyantosang masan manyi. Rikala wengi sambil masandekan sawusan makarya, krama desa ngibur antuk nyuarang musik Dambus sinambi bedincak miwah nyolahang Tari Kedidi. Tari Kedidi pinaka lambang gerak-gerik kedis Kedidi sane kocap akeh wenten ring pasih Pulau Bangka. Kedis Kedidi inggih punika soroh kedis sane idup makelompok taler unik ritatkala mapalalianan miwah ritatkala ngalih amahan ring sisin pasihe. 

## Lelintihan Tari Kedidi
Manut silih tunggil pewarih sane kantun wenten kantos mangkin sane mapesengan Kamarul, sane mijil ring warsa 1935, maosang sasolahan puniki karipta olih jejaka sane madue swagina manados bendega miwah petani sane urip ring jaman Kesultanan Palembang sane makuasa ring pulau Timah, jejakan punika mapesengan Abu Latief. 

Abu Latief sering meneng ring sisin pasihe, pateh minakadi kedis Kedidi sane seneng mapalalianan ring pasih. Raris dane polih inspirasi saking kedis kedidi sane sedeng manjus miwah nyingakin lucunyane kedis punika. Tiosan punika, Abu Latief taler sampun ngripta iringan musik sane kakaryanin antuk bahan-bahan alami sane kapolihang saking wawidangan sekitar. 

## Suksman Tari Kedidi
Suksman Tari Kedidi pinaka panglila cita. Manut aab jagate, sasolahan puniki kanggen mengelabuhi para penjajah sane daweg punika meled nangkep tentara keamanan rakyat (TKR). Tiosan punika, pola lantai Tari Kedidi sane marerod sejajar makacihna kesatuan ngaturang penghormatan. Raris, pola marerod ring 2 garis pinaka cihna kedis Kedidi sane lincah miwah seneng makecos sambil mapalalianan yuyu. Miwah pola lantai melingkar madue suksman inggih punika kedis Kedidi maderbe kebiasaan sering mapupul saren tempal-timpalipun. Kontekstualisasi gerakan Tari Kedidi inggih punika nyritayang indik kepahlawanan miwah kawentenan wawidangan krama daweg punika. 

## Kawigunan Tari Kedidi
Tari Kedidi inggih punika sasolahan tradisi sane manados tetamian *Budaya Tak Benda* Indonesia sane wit saking wawidangan Bangka Belitung. Tari Kedidi puniki sering kasolahang ritatkala wenten upacara adat Perang Ketupat ring desa Tempilang. Kantos mangkin Tari Kedidi madue kawigunan sane penting sajeroning krama Kabupaten Bangka Barat minakadi seniman, pamerintah, miwah masyarakat umum duaning pinaka pemenuhan kebutuhan krama inucap. 

## Pustaka
Tari Cokek

**Tari Cokek** inggih punika silih tunggil sasolahan tradisional Betawi sane embas duk abad ka-19. Tari Cokek inggih punika sasolahan sane wit saking asil akulturasi budaya Cina, Banten, miwah Betawi. 

## Lelintihan
Tari Cokek inggih punika kesenian sane embas ring wawidangan krama Betawi-Tionghoa ring sisin ibukota Jakarta, inggih punika ring Teuk Naga, Tangerang. Ring buku Peranakan Tionghoa Indonesia: Sebuah Perjalanan Budaya kabaosang Thas Tangerang miwah Tari Cokek inggih punika seni tari sane wit saking Betawi sane manados tarian kadagingin antuk etnik Tionghoa. Manut Clarissa Amelinda ring publikasinyane sane mamurda Eksistensi Tari Cokek Sebagai Hasil Akulturasi Budaya Betawi, cokek inggih punika silih tunggil panglila cita sane pinih ecik, duaning panglibanyane gelis miwah akeh sane nyenengin krama Betawi kota rauh krama Betawi pasisi. Daweg punika kalaksanayang pesta hiburan minakadi perayaan perjamuan hajatan perkawinan utawi pesta sunatan, para pragina Cokek masolah sinambi matembang sane kairing musik Gambang Kromong. Papaduan gerak, lagu, miwah musik tampil adung pisan. Wastan Cokek wit saking basa Hokkian chiou-khek sane maartos nembangang lagu. Ring basa Mandarin kawacen Chang ge. 

## Panglimbak Tari Cokek ring Era Modern
Manut aab jagate miwah sifat kebudayaan sane dinamis, ngawinang Tari Cokek sampun ngalamin akeh pauahan duaning pengaruh budaya miwah globalisasi. Tari Cokek sane nglimbak ring Betawi pinaka sasolahan asil akulturasi budaya Cina, Banten, miwah Betawi. Duaning genah sane nampek antuk ibu kota Jakarta ngawinang panglimbak Tari Cokek puniki gelis nglimbak ring Jakarta. Tari Cokek sane wenten masa mangkin wentuknyane sampun matiosan ring Tari Cokek sane dumun wenten ring tengahing krama Betawi, becik kapanggih saking gerakan, pangangge, payasan, miwah musik pendukung Tarian Cokek punika. 

## Pustaka
Tari Sembah

**Tari Sembah** inggih punika silih tunggil sasolahan adat tradisional saking Lampung sane kasolahang olih krama sajeroning acara panyanggran miwah penghormatan tamu undangan. Krama Lampung sering maosang Tari Sembah puniki antuk tari penyambutan utawi sasolahan panyambarama.

Tari Sembah wit saking papruman kalih adat sane wenten ring Lampung, inggih punika Saibatin miwah Papadun. Dumun, Saibatin miwah Papadun madue tarian adat soang-soang, inggih punika Tari Melinting miwah Tari Sembah. Pamerintah Provinsi Lampung raris madue inisiatif manadosang silih tunggil saking tari inucap pinaka identitas budaya Lampung. Maka kamargiang paparuman ring Gedung Dharma Wanita kota Bandar Lampung miwah karauhin olih kakalih ketua adat, miwah angga saking Dinas Pariwisata, Dinas Pendidikan dan Kebudayaan Provinsi Lampung, miwah para ahli seni saking daerah miwah pusat. Ring wulan Mei warsa 1989, Tari Sigeh Penguten utawi Tari Sembah kanggen pinaka ikon budaya provinsi Lampung. Gerakan, busana, properti, iringan musik, miwah pola lantainyane raris kaseragamang 

## Pustaka
Tari Yapong

**Tari Yapong** inggih punika sesolahan Betawi, maasal saking Jakarta, Indonésia. Sesolahan puniki ngambarang kekanténan yowana sané karipta olih seniman Bagong Kussudiardja. Tari Yapong kapertama kasolahang antuk acara HUT ke-450 Jakarta ring warsa 1977.

## Lelintihan

Tari Yapong kapertama kasolahang antuk nyanggra dirgahayu kota Jakarta kaping 450 ring warsa 1977. Daweg nika, Dinas Kebudayaan DKI mataki-taki antuk sesolahan massal maplaran saking carita perjuangan Rajaputra Jayakarta. Pamentasan marupa sendratari kaserahang majeng Bagong Kussudiarjo antuk mingaturin acaraa, antuk mataki-taki ring pamentasan punika, Bagong ngamargiang panilikan makudang sasih majeng kauripan wong Betawi. Bagong ngamargiang panilikan puniki saking perpustakaan, flim, slide miwah panyingakan langsung majeng wong Betawi. Sapunika ngasilang sasolahan sané puput kasolahang ring tanggal 20 miwah 21 Juni 1977 ring Senayan Convention Center, Jakarta, sesolahan punika kawantu olih 300 artis miwah musisi.

Sasolahan puniki ring rasa seneng nganggén gerakan sané dinamis miwah ngulangunin. Ring gerakan tari Yapong, rasa seneng katampilang krana nyanggra karauhan Rajaputra Jayakarta. Paindikan punika maparinama Yapong miwah nénten maartos napi. Paistilah punika maasal saking tembang maswara *ya, ya, ya* sané katembangang olih panembang pangiring mwiah swara musik sané maswara *pong, pong, pong*, sapunika embas ipun “ya-pong” sané nyansan suwé dados yapong.

## Rupa miwah gerak

Pola panganggé sané kakenaang olih para pragina pinaka pengembangan saking panganggé tari topéng Betawi. Paindikan punika prasida kacingak saking rupa miwah gelung taler kampuh sané aanggén ring dada, sané kasengguh *”toka-toka”*. Tari Yapong maaled saking sasolahan krama Betawi, salanturné kacampuh sareng tari pop, rumasuk unsur tari Sumatera. Krana budaya Betawi dahat kapingaruhin olih budaya Cina, Tari Yapong taler polih unsur seni cina, minakadi ring kain sané kaanggén para pragina polih gegambaran naga sané mawarna bang nyentak sané maciri saking budaya Cina.

Piranti musik sané kaanggén ring sesolahan puniki campuhan Betawi, Jawa, miwah Sunda. Sesampun sasolahan puniki dados sesolahan ngeléb, akéh ring Jakarta nganggén makudang piranti musik tradisional, minakadi Rebana Biang, Rebana Hadroh, miwah Rebana Ketimpring.

## Pustaka
Mahawihara Mahabodhi

**Mahābodhi Mahāvihāra** silih sinunggil Situs Tetamian Jagat UNESCO, inggih punika wihara kuna Buddha, sakéwanten kaadegang miwah kaulihang malih, magenah ring Bodh Gaya, Bihar, India, ngacihnain genah ring dija Buddha kanikayang sampun polih pancerahan.

## Pustaka
Nalanda

**Nalanda** (, ) inggih punika *mahavihara* kaloktah (univérsitas Buddha) ring Magadha kuna (aab modérn Bihar), India. Kaanggep olih para sajarawan dados univérsitas *residensial* kapertama ring jagat miwah riantara pusat pamelajahan pinih ageng ring jagat kuna, magenah ring nampek kota Rajagriha (mangkin Rajgir) miwah sawatara  kelod kangin saking Pataliputra (mangkin Patna). Maoperasi saking 427 nganti 1197 Maséhi, Sadurung katunjel ring pamahbah abad ka-12, Nalanda nyineb langkung saking 9 yuta manuskrip.

## Pustaka
Sanchi

**Sanchi** inggih punika kompléks Buddha, kaloktah antuk Stupa Agungné, ring puncak bukit ring Kota Sanchi, Distrik Raisen Negara Wagian Madhya Pradesh, India. Magenah sawatara 23 kilométer saking ibukota distrik Kota Raisen miwah  kalér kangin Bhopal, ibukota saking Madhya Pradesh.
Donghwasa

**Donghwasa**, taler **Wihara Donghwa**, inggih punika wihara Buddha saking Ordo Jogye ring Daegu kalér, Koréa Kelod.  Wihara puniki magenah ring sisi kelod Gunung Palgongsan, ring pawatesan Dohak-dong, Dong-gu, nampek pawatesan kalér Daegu. Parinama ipun maartos "Wihara Sekar Paulownia".
Tari Kanja

**Tari Kanja** inggih punika sasolahan tradisional saking Bima. Tarian Kanja pinaka tarian klasik istana sane karipta olih Sultan Abdul Kahir Sirajudin duk warsa 1673 risampune Islam ngranjing ring Bima. Tari Kanja kasolahang olih 4-6 pragina lanang. Kanja maartos tantangan, sane nyihnayang panglima perang sane gagah berani nglawan tantangan ring medan laga.

## Soroh
Tari Kanja wenten kalih soroh inggih punika Kanja Rato Renda utawi Kanja Kese miwah Kanja Ncau utawi Kanja Dua (Duel).

Kanja Rato Renda kasolahang olih pragina antuk gerakan sane sadarana miwah sasolahan puniki nyihnayangan kesigapan panglima perang sajeroning ngamargiang amongan pinaka pengawal. Kanja Ncau kasolahang olih kalih pragina antuk gerakan sane lebih bervariasi saking Kanja Rato Renda. Kanja Ncau nyihnayang perang tanding utawi duel ring kalih panglima perang minakadi peristiwa sejarah sane ngawinang sasolahan puniki karipta. Peristiwa inucap ring warsa 1630 Masehi daweg runtuhnyane Kerajaan Bima utawi ngawit ngranjingnyane Agama Islam ring Tanah Mbojo. 

## Kawigunan
Ring masa kesultanan, makakalih tari Kanja puniki wantah kasolahang ring ajeg istana Kesultanan Bima, nyabran upacara adat U-a Pua, miwah kasolahang olih para panglima perang utawi sane ngangganin. Sakewanten ring panglimbaknyane mangkin, makakalih sasolahan puniki wantah pinaka seni pertunjukkan sane kasolahang ring panggung utawi ring lapangan mawentuk arena, sajeroning ngameriahang upacara-upacara adat minakadi khitanan, pawiwahan, syukuran, miwah sane tiosan. Sering taler kasolahang sajeroning ngameriahang ritatkala mikelingin hari besar nasional utawi daerah miwah nyambrama utawi ngibur para tamiu resmi sane rauh ka Kabupaten Dati II Bima.

## Pustaka
Tari Soka

**Tari Soka** inggih punika sasolahan para kesatria. Sasolahan puniki wit saking Desa Sari, Kecamatan Sape. Sultan Bima ka 2 Abdul Khair Sirajuddin (1640-1682) ngangkat sasolahan puniki manados sasolahan resmi Istana Bima sane kasolahang olih keturunan pragina Soka ring Desa Sari, Kecamatan Sape. Tarian Soka manados sasolahan pangiring miwah pengawal ring barisan ajeng upacara ring kesultanan Bima, silih tunggilnyane inggih punika Upacara Hanta Ua Pua. 

Tari Soka kasolahang olih kalih prajurit antuk sanjata tombak miwah tameng. Kairingin tabuhan 2 gendang miwah sarone utawi serunai. Iringan tarian soka nenten nganggen gong, duaning ketahnyane tarian soka sering kasolahang sinambi mamargi. Busana pragina Soka mawarna barak sane pinaka lambang kegagahan miwah keberanian para prajurit kesultanan Bima ring medan perang. Sanjata toma setata ring ajeng sane nyihnayang jiwa kasatria prabela ring agama, rakyat, miwah negeri. Mangkin, sasolahan puniki sampun arang kapanggihin.

## Pustaka
Tari Bidu

**Tari Bidu** wit saking Propinsi Nusa Tenggara Timur, pamekasnyane ring wawidangan Belu. Tari Bidu katamiang turun temurun pinaka sasolahan ngrereh jodoh. Sasolahan puniki kasolahang olih teruna miwah teruni irika. Sajeroning tradisi Belu, wenten makudang-kudang tahap sane patut kamargiang olih teruna-teruni sadurung mawiwaha. Para teruna-teruni patut ngamargiang Hameno Bidu, inggih punika perjanjian miwah pangrancana. Raris, teruna-teruni saling matemu ring genah tari Bidu jagi kamargiang. Ring sasolahan punika para teruna masolah saka siki sinambi milih teruni sane katresnain. Risampune pada igum, raris kamargiang Hanimak. Hanimak inggih punika proses pengenalan teruna miwah teruni antuk ijin saking rerama. Risampune cocok, raris ngranjing ka proses Binor, saling tukar miwah nyimpen barang-barang minakadi kain, busana, miwah sane tiosan. Sajeroning mapadik, ketahnyane makta barang sane kabaos Mama Lulik sane kalanturang antuk Mama Tebes. Mama Tebes artosnyane ngrancananyang pawiwahan. 

## Gerak
Tari Bidu kasolahang olih pragina istri miwah lanang antuk akehnyane kutus utawi lebih pragina istri miwah 1-2 pragina lanang. Pentas tari kakawitin pragina istri nyuguhang base miwah buah majeng para pamiarsa utawi tamiu sane kaping singgih sane rauh. Gerakan tangan pragina istri pinih lembut miwah mamargi ring genah. Sakewanten pragina lanang nglilingin pragina istri antuk gerakan sane khas. Gerakan pragina istri nyihnayang keanggunan puteri miwah pragina lanang nyihnayang anak sane sampun sayaga milih calon rabi. 

## Busana miwah Alat Musik
Pragina istri nganggen kain sarung panjang saking dada ngantos cokor. Tiosan punika taler nganggen pangiket duur, kalung, sabuk, miwah gelang. Pragina lanang nganggen baju lengen panjang miwah kain selampang ring duur, sarung ring sor, taler paniket duur khas Belu. 

Alat musik pangiring tari Bidu inggih punika biola, sasando, miwah gitar antuk irama bertempo cepat. Iringan musik inucap kapaduang antuk tembang adat khas Belu. 

## Pustaka
Haeinsa

**Haeinsa** (해인사, 海印寺: Wihara Samudra Mudra) inggih punika wihara utama saking Ordo Jogye (대한불교조계종, 大韓佛敎 曹溪宗) saking Buddha Seon Koréa di Taman Nasional Gayasan (가야산, 伽倻山), Gyeongsang Kelod, Koréa Kelod. Haeinsa pinih kaloktah dados umah saking *[[Tripitaka Koréana]],* makasami Tripitaka kaukir ring 81.350 blok mal tari, sané sampun kasineb saking warsa 1398.

## Pustaka
Binte biluhuta

**Binte biluhuta** utawi  **milu siram** inggih punika ajengan khas wong Hulontalo, ring Gorontalo Nusa Sulawesi, Indonésia. Binde biluhuta mawit saking kruna Basa Hulontalo punika *binte* sané maartos jagung, miwah *biluhuta* kaartosang kasiram. Ajengan puniki sampun wénten ring Gorontalo saking abad ka-13 ritatkala aab pameréntahan Raja Matolodula daa (Ilahudu), mangkin ajengan puniki sampun katetapang dados Tetamian Budaya Tenbenda saking Gorontalo ring warsa 2016 antuk nomor registrasi 201600426.

## Lakaran
Sekadi parinama ipun ajengan punika lakaran dasar saking jagung, sané kasajiang antuk cara kasiram sareng kuah. Ring paratengan binde biluhuta, lakaran ipun wénten jagung manis nguda sané kapipil, udang utawi ulam awan makukus lantas kasisit, nyuh makikih, don kemangi, don peré sané katiis.  Antuk ngawewehin rasa, binde biluhuta ketah kawewehin basa pajangkep sekadi sambel miwah limo. 

## Pustaka
Patung Ikan Sura lan Baya

**Patung Sura lan Baya** puniki pinaka simbol ring kawentenan Kota Surabaya sane ketah kawastanin kota pahlawan, taler sane pinaka ibukota saking provinsi jawa timur. Patung puniki magenah ring ajeng Kebun Binatang Surabaya pamekasnyane ring Jalan Diponegoro, Darmo, Wonokromo, Surabaya. Patung puniki maka lambang lan dasar wit aran genah utawi kota Surabaya, santukan dasarnyane aran Surabaya punika mawit saking kalih kruna sane kagabungan inggih punika kruna Sura sane maartos be kakia lan Baya sane maartos buaya.

## Undagi
Sane pinaka undagi ri sajeroning kawentenan patung surabaya puniki inggih punika silih tunggil undagi patung sane saking surabaya sane mapesengan bapak Sigit Margono. Bapak Sigit Margono embas ring surabaya nemoning petekan masehi 29 Oktober warsa 1944, pinaka seniman patung lan dosen Sekolah Tinggi Kesenian Wilwatika (STKW) Surabaya. Bapak Sigit sampun lebar duk warsa 2016, nemoning rahina anggara petekan masehi 12 juli warsa 2016 santukan keni sungkan struk sane sampun kakeniang kirang langkung kalih warsa.

## Patitis
Manut ring sang undaginyane inggih punika bapak sigit margono, kawentenan patung surabaya punika maduwe unteng patitis inggih punika “berjuang”. Kruna “Surabaya” madue artos sura sane maartos “selamat” lan baya sane maartos ‘baya’ , lan yening kagabungin kruna surabaya punika madue artos selamat saking baya. Baya inucap inggih punika kasalametan krama surabaya saking tentara Tar-Tar sane sida kakalahang olih Raden Wijaya, taler ring rahina kemenangan punika kadadosang hari jadi Kota Surabaya.

## Genah Patung Sura lan Baya
Wenten tetiga genah patuh sura lan baya, inggih punika; kapertama ring Depan Kebun Binatang Surabaya (KBS), sane pinaka patung Patung Sura lan Baya sane pinih kaloktah lan kapertama kabuat lan magenah ring Jalan Diponegoro No.1-B, Darmo. Sane kaping kalih ring wewidangan Skate and BMX Park Surabaya, Patung Sura lan Baya sane kaping  kalih puniki magenah ring tengahin kota Surabaya, ring Jl. Gubeng Pojok No.5, Genteng. Sane kaping tiga ring wewidangan Pasih Kenjeran, Patung Sura lan Baya sane kaping tiga sane wawu kawangun ring warsa 2019 puniki sida kacingak saking jalan nuju ka pasih Kenjeran Surabaya.

## Pustaka
Mié Acéh

**Mie Aceh** silih sinunggil sanganan *khas* sane mawit saking Nanggroe Aceh Darussalam. Ceciren mie puniki madaging kuah kari kentel sane pastika sampun rasa kuahne punika otentik pisan antuk *rempah-rempah, k*awewehin antuk daging ditengahne.Yaning katah mie punika nganggen daging sapi, utawi be siap naler ulam laut, matiosan ring mie Aceh sane ngadungang sami ulame punika. Sanganan *khas* Aceh puniki nganggen ulam sampi, siap, kambing, napi malih *seafood* sakadi *cuma* ngantos *kepiting.* Sampunang sangsaya indik rasane, campuran *rempah-rempah khas* Aceh sekadi tabia, katumbar, mica, kapulaga, kunyit sampun lakar utama sane manados basa rikalaning Mie Aceh puniki, sane ngawinang sanganan puniki sida dados ajengan sane jangkep rasane.

Kota Banda Aceh inggih punika silih tinunggil kota taler Ibu Kota ring Aceh. Dumun wawidangan punika ketah kabaos "Kutaraja", selanturnyane ngawait 28 Desember 1962 kagentos "Kutaraja" manados "**Banda Aceh".** Pinaka pamucuk Sang Angewerat ring wawidangan Aceh, Banda Aceh manados pailehan ring sajeroning *lintas sektor,* luire;Ekonomi, Politik, Sosial, Pusat Pemerintahan, Pendidikan dan Kebudayaan Provinsi Aceh.Genah kota Banda Aceh manut ring *astronomi* inggih punika 05°16' 15"-05° 36' 16 *lintang utara - 95° 16'15" - 95° 22' 35" Bujur Timur.* Jimbar Kota Banda Aceh kirang langkung 61.36 Km

## Karakteristik
Mie Aceh matiosan ring mie sane lianan. Mie puniki madue bahan dasar sane matekstur kenyal, pipih mwah tebel, taler warnane kuning nyentak, sane ngawinang mie puniki luwih pisan. Tiosan ring punika sanganan puniki kabaga antuk tigang jenis;

# Mie goreng (kering),
# Mie kuah (basah),
# Mie goreng basah

Pinaka jangkepan, ajembung mie Aceh jagi kaicen bawang magoreng, krupuk emping, katimun, mwah juuk nipis.

## Sejarah
Kawentenan sanganan *khas serambi mekah* puniki nenten dados lempas ring panglimbak budaya asing. Duk punika, ring pasisi Kerajaan Aceh, sane pinaka silih tinunggil pasisi sane kosek pisan kasinggahin oleh para dagang asing. Dagange puniki lantas *berasimilasi*  utawi maadungan teken janane sane jenek irika, sayosan ring nglimbakang agama Islam naler makta basa sanganan sane anyar. Ring buku sane majudul "Kuliner Bergizi Berbasis Budaya" pakaryan Sunarto Kadir, (2022), kaldu sane kentel ring mie aceh inggih punika panglimbak saking sanganan India, sakemawon mie punika saking Tiongkok.

Mie Aceh kaidangang nganggen ulam kambing mwah sampi, nenten lempas ring panglimbak nilai-nilai Islam ring tanah Aceh. Naler, wewehan makueh indik ulam laut utawi *seafood* ring mie Aceh kalimbakang olih genah geografis Aceh sane kaiterin olih pasisi. Makueh budaya sane kacampur ring mie Aceh nyadiang mie Aceh pinaka sanganan *khas* ring Ibu Kota Banda Aceh.

## Pustaka
Ngurek

**Ngurek** utawi ngunying inggih punika silih sinunggil tradisi sane wenten ring Provinsi Bali. Ngurek mawit saking kruna "urek" sane maarti ngaryanin song utawi nebek tangkah nganggen keris, tombak utawi sane kasungsung ring genah punika. Tradisi ngurek tradisi sane sakral sane kalaksanayang ritatkala wenten napak pertiwi utawi piodalan ring desa adat sajabag Provinsi Bali. Sane ngemargiang ngurek puniki biasanyane sampun kerauhan utawi ten sadar (*trance)*.

## Penglimbakan Ngurek
Pangimbakan ngurek utawi nguying kaanggen minakadi ngemargiang swadarma tur anggen rasa angayubagia ring Ida Sang Hyang Widi Wasa dumogi ngamolihang kerahayuan. Sane ngamargiang ngurek punika sane sampun kapilih olih Ida, tur maning maka cihna Ida sane kaundang sampun rauh. Ngurek dados kapercayaan, kaanggen nedunang Ida Bhatara sareng para reréncang Ida pinaka bukti utawi cihna Ida sampun ngicenin restu ring sarana upakara utawi upacara. 

## ''Tahapan'' Ngurek
Prosesi Ngurek utawi ngunying kabagi dados tigang tahap utawi undagan. Sane kapertama inggih punika Nusdus pinaka ngundang para pelaku ngurek nganggen pasepan sane miik mangda prasida rauh sane kaundang. Tahap sane kaping kalih inggih punika masolah, tahap puniki ngalaksanayang ngigel kairing antuk lagu-lagu, gamelan sane kapimpin kecak. Tahap sane kaping tiga inggih punika Ngaluwur. Ngaluwur utawi ngeluhur ngewaliang sane ngurek kaping raganipun (ngingetang raga). 

Cihna Ida ngrangsuk kaping sang sane ngurek inggih punika: minakadi anak ngegedang, mekraikan utawi nengkik kasarengin antuk tabuh gamelan, para pangurek kerauhan, langsung ngurek raganipun biasanyane ring puser, tangkah, jidat, pala, baong, alis utawi penyingakan. Yadiastun bagian punika kaurek, nanging nenten wenten tatu utawi getih. 

## Pustaka
Wayang potehi

**Wayang Potéhi** (Hanzi: 布袋戲; Pinyin: *bùdàixì*; Pe̍h-ōe-jī: *pò͘-tē-hì*) inggih punika kasenian wayang sané mawit saking gumi Cina delodan. Para keturunan Cina nyobiahang kasenian puniki ka Nusantara ring jaman sejarah tur kasenian puniki dados silih tunggil kasenian ring Indonesia.

Potehi mawit saking kruna :

# Po 布, artosnyané "kain".
# Te 袋, artosnyané "kantong".
# Hi  戯, artosnyané "wayang".

Wayang Potéhi puniki wayang sané marupa bonéka kain. Sang Dalang jagi nyaungin limannyané ka boneka punika tur kaigelin pateh sekadi pewayangan sané lianan.

## Sejarah
Kasenian puniki sampun mayusa +-3000 tiban. Manut ring ceritra, pinih riin kapanggih olih babandaan ring bui. 5 diri jagi kahukum mati. 4 diri merasa kenehnyané sebet, nanging tuah adiri sané maduwé idé becik. Para bebandaan puniki ngaryanin kasenian wayang migunayang panci tur piring tuah dados tetabuhannyané mangda ten ngerasayang sebet malih. Sang kaisar sané mirengang tetabuhan punika selanturnyané ngicalang hukuman mati. Pewayangan sané sampun kakaryanin wantah kasenengin olih sang kaisar.

Manut ring sejarah, kasenian Wayang Potéhi sampun wénten ring jaman Dinasti Jin (265-420 Masehi) tur nglimbak ring jaman Dinasti Song (960-1279). Kasenian puniki ngranjing ka Indonesia (Nusantara) marginin para etnis Cina sawatara abad 16-19 masehi. Catetan olih Edmund Scott (Inggris) nganikaang wantah kasenian puniki ring Banten (Jawa) dados kalaksanayang antuk agama olih para etnis Cina. Para mangku lan para pandita (etnis Cina) jagi ngaturang seserahan mantuka ring para dewa-dewi.

Ring abad ke-18, manut ring Ernst Christoph Barchewitz (Jerman) sané sampun meneng ring gumi Jawa 11 yusa) kasenian punika wantah banget kaloktah ring Batavia tur kadalangin nganggé basa Cina.

## Lakon
Lakon-lakon sané pepes kadalangin inggih punika :

# Si Jin Kui 薛仁貴 (Ceng Tang 征東 lan Ceng Se 征西), 
# Hong Kiam Chun Chiu 鋒劍春秋, 
# Cu Hun Cau Kok 慈雲走國, 
# Lo Thong Sau Pak 羅通掃北 lan Pnui Si Giok 方世玉.

Lakon-lakon Wayang Potéhi akéh mawit saking ceritra klasik Cina sekadi ceritra dinasti ring Cina umpama kalaksanayang ring kongco (klenteng). Sakémaon, ring jamané puniki, ceritra non-klasik sekadi novel *Se Yu 西遊記* (Pilgrimage to the West) sané wenten tokoh Kera Sakti dados lakon pewayangan. Ring jamané dumunan, Wayang Potéhi nganggé basa Cina Hokkian, sakéwala ring jaman modern taler ampun nganggé basa Indonesia.

## Pustaka

;Bibliografi:
* 

## Pranala jaba

*  Dulu Terpasung, Kini Merana
*  Wayang Potehi, Warisan yang Pernah Hampir Mati
Juhu singkah

**Juhu singkah** utawi **uwut nang’e** (basa Dayak Maanyan) inggih punika ajengan khas krama Dayak ring prooinsi Kalimantan Tengah, Indonésia. Ring basa Ngaju, juhu maartos ajengan makuah, sapunika singkah maartos empol, sané nganggit majeng bongkol penyalin sané kantun nguda. empol penyalin ketah aluh kacunduk ring alasé tanpa perlu nandur. Ajengan puniki sampun kacatet ring warsa 2012 dados Kasugihan Budaya Tenbenda Indonésia saking Kalimantan Tengah antuk nomor régistrasi 2012002464.

## Lakaran

Tata cara maratengan ajengan puniki kapertama penyalin nguda kakedasin, salanturné kulitné kakutang miwah kagetep ring alit-alit. Empol penyalin ketah karatengin sinarengan ulam *baung* miwah tuung Dayak. Empol penyalin ngelah rasa gurih, masem, miwah pait sané macampuh sareng rasa manis saking ulam sapunika kanikayang ajengan puniki ngelah cita rasa pedidi.

## Pustaka
Patung Pancoran

**Monumen Patung Dirgantara** utawi sane ketah kabaosang antuk **[[Patung Pancoran]]** pinaka silih tunggil patung monumen sane wenten ring Jakarta. Patung monumen puniki magenah ring wewidangan Pancoran, Jakarta Kelod, pamekas ring wewidangan perkantoran Wisma Aldiron Dirgantara sane duk dumunan pinaka Markas Akbar TNI Tingkatan Udara.

## Babad Patung Pancoran
Duk sane dumunan, dane bapak Presiden Soekarno mapikayunan mangda kabuat silih tunggil patung sane makilitan ring dunia penerbangan Indonesia utawi kedirgantaraan. Genahnyane kabaos becik pisan santukan magenah pinih ajeng sane maka pintu gerbang nuju Jakarta majeng ring para tamiu utawi wisatawan sane wawu neket ring Bandar Udara Halim Perdanakusuma.  Wewangunan patung puniki mapaletan santukan kawentenan grubug gumi duk kawentenan Gerakan 30 September PKI ring warsa 1965. Baat patung sane kabuat saking perunggu puniki kantos 11 Ton, lan tegeh patunge puniki kantos 11 Meter antuk lantuk lantang batis patung puniki wenten wantah 27 Meter.

## Patitis
Patung puniki nyihnayang manusa angkasa santukan asapunika maduwe wastan aran patung dirgantara sakemaon kramane ketah ngadanin patung pancoran santukan mapaiketan genahnyane ring wewidangan pancoran, sane maduwe suksmannyane kajengahang lan kawanenan bangsa Indonesia ri kala mangiterin angkasa. Prarai Patung Pancoran inucap ngambil palawatan sang Gatot Kaca taler wentuk tangan patung sane tangadah nunjuk menek ka langite punika maduwe unteng patitis mangda para truna-trunine maduwe cita sategeh langit.

## Undagi
Patung puniki karancang olih bapak Edhi Sunarso sane pinaka sang undagi ngawit warsa 1964 kantos warsa 1965 antuk wantuan saking  kulawarga Arca Yogyakarta. Indik pengecorannyane kalaksanayang olih Pengecoran Patung Perunggu Artistik Dekoratif Yogyakarta sane kapimpin olih bapak I Gardono. Indik paletan ngewangun patunge inucap kalaksanayang olih PN Hutama Karya antuk maka arsiteknyanne bapak Ir. Sutami.

## Pustaka
Mekikuwa

**Mekikuwa** inggih punika silih tinunggil tradisi sane wenten rikalaning nyanggra warsa anyar, sane kamargiang ring Manado, Sulawesi Utara (Sulut). Tradisi niki pinaka niyasa ngaturang rasa suksma majeng ring Sang Hyang Embang (Tuhan) sampun mapica karahajengan rikalaning awarsa sane sampun mamargi. Wenten taler lianan ring Manado sane nyalanang tradisi puniki ring Sulawesi Utara utawi Sulut, wantah mabina antuk maosang kemanten, sekadi Kauwukaan ring Kakas, Kabupaten Minahasa mwah Sakaiba ring Tondano.

## Panglimbak
Kawentenan tradisi Mekikuwa nglimbak ring *komunitas* janane ring Minahasa miwah Borgo ring Manado, maka kalih kabudayan punika (MInahasa mwah Borgo) kauningin sane ngiket tradisi Mekikuwa.

## Pidabdab
Tradisi Mekikuwa kamargiang nyabran pinanggal 31 Desember. Parikramane puniki mamargi ritatkala kramane sampun wusan midabdabang polah-palih ngaturang sembah pangubakti ring Gereja soang-soang.

Selanturnyane galah 24.00 Wita, samian kramane saling *berjabat tangan* pinaka niyasa utawi simbol rasa angayubagia riantukan sampun sida nyalanang pamargi rikalaning awarsa mwah nyanggra warsa anyar. Kramane maka same saling *maaf-memaafkan* sane kamargiang olih *antarwarga* kalawaning sang angewerat.

Kramane mapupul ring arep pakubon soang-soang sinambilang magending kairingin olih *musk* tradisionel druwene ring Borgo sekadi; gitar, jug, ukulele, tambor, biola, taler *alat musik* sane linanan.

## Pustaka
Tari Sekapur Sirih

**Tari Sekapur Sirih** inggih punika silih tunggil sasolahan tradisional sane wit saking wawidangan Jambi. Sasolahan puniki rumasuk soroh sasolahan panyambrama sane ketah kasolahang olih para pragina istri. Antuk busana adat taler kairing antuk alunan musik pangiring, pragina masolah antuk gerakan sane lemuh miwah maktayang *cerano* utawi wadah pinaka cihna yadnya. Tari Sekapur Sirih pinaka silih tunggil sasolahan tradisional sane kaloktah ring wawidangan Jambi miwah ketahnyane kasolahang nyambrama pangrauh tamiu kaping singgih sane rauh ka Propinsi Jambi. 

## Lelintihan
Manut lelintihannyane, Tari Sekapur Sirih kapertama karipta olih silih tunggil seniman sane kaloktah ring Jambi, mapesengan Firdaus Chatap. Raris, sasolahan puniki kauningayang majeng krama sami warsa 1962. Duaning daweg punika kantun pinaka gerakan dasar, makudang-kudang seniman ngawit nglimbakang sasolahan puniki. Antuk mengkolaborasikan antuk iringan musik miwah lagu, dadosnyane sayan menarik miwah saya kaloktah ring wwidangan parajana. 

## Kawigunan miwah Makna Tari Sekapur Sirih
Tari Sekapur Sirih puniki kawigunayang pinaka sasolahan panyambarama para tamiu kaping singgih sane rauh merika. Sasolahan puniki kamaknain pinaka tikas keterbukaan parajana sajernoning nyanggra para tamiu. Tiosan punika, Tari Sekapur Sirih taler kamaknain pinaka rasa angayubagia nyanggra tamiu inucap. Sekapur Sirih ketahnyane kasolahang olih 9 pragina istri, miwah 3 pragina lanang, 1 sane madue amongan makta pajeng miwah 2 pinaka pengwal.

## Busana Tari Sekapur Sirih
Busana sane kanggen para pragina ring Tari Sekapur Sirih puniki ketah nganggen busaa tradisional. Busana punika minakadi baju kurung miwah kain songket khas Jambi. Ring duur pragina ketah nganggen sanggul tagel saking pandan, sunting beringin, miwah kembang goyang. Aksesorisnyane ketah nganggen tunjung, pending, gelang, miwah senteng sane kanggen masolah. Properti sane kanggen rin Tari Sekapur Sirih inggih punika *cerano* utawi wadah sane madaging don base, pajeng, miwah keris.

## Panglimbak Tari Sekapur Sirih
Ring panglimbaknyane, Tari Sekapur Sirih kantun kalestariang miwah kalimbakang kantos mangkin. Akeh kreasi miwah variasi taler sering kasolahang sajeroning sasolahannyane mangda kacingak menarik, sakewanten nenten ngalahin cirih khas miwah keasliannyane. Sasolahan puniki taler kantun sering kasolahang sajeroning acara panyambrama tamiu penting ring Jambi. Yadiastun sayuaktinnyane ring Jambi kantun wenten makudang-kudang soroh sasolahan panyambrama tiosan, sakewanten Tari Sekapur Sirih kantun tetep manados sasolahan utama duaning nilai-nilai miwah filosofi sane wenten ring tengahnyane. 

## Pustaka
Kerak telor

**Kerak telor** inggih punika sanganan tradisional marupa taluh dadar mabasa saking Betawi ring masakan Indonesia. Malakar saking ketan sané karatengin sareng taluh miwah kasajiang nganggén saur, embe miwah udang tuh dados isian. Punika kaanggep sanganan nénten dados ajengan utama. Dagang kerak telor aluh kacunduk ritatkala acara nyabran warsa Pekan Raya Jakarta miwah dados ajengan wajib antuk para pengrauh ring acara punika.

## Lelintihan
Ring aab Kolonial, kerak telor pinaka ajengan sané kaistiméwayang miwah kasajiang ring acara-acara ageng antuk pameréntah kolonial utawi jadma sugih Betawi. Mawit pakar gastronomi Suryatini N. Ganie, kerak telor karipta mangda ketan dados langkung jaen.
Ring aab modérn mangkin, pangadol kerak telor nénten wantah saking panjak asli Jakarta, asal ipun wénten saking makudang genah minakadi Padang, Tegal, Garut miwah Cimahi.

## Maratengan
Sawilang porsi kakaryanin mawit pesenan. Pangadol kerak telor ngenahang akedik ketan ring duur wajan miwah lantas kapanesang ring duur baa api saking langas. Salanturné kawewehin taluh (taluh ayam utawi taluh bébék, sakéwanten taluh bébék kaanggép jaenan), miwah makudang campuhan basa-basa. Ajengan puniki kagoréng ring duur wajan tanpa lengis goréng sapunika adonan punika pacang némplek ring wajan miwah ngapersidayang antuk ngenahang ipun mawalik langsung ring duur baa api ngantos lebeh. Saur lalah tur *ebi* (udang pakeh tuh) miwah embe kakribisang ring duurné.

## Pustaka

## Pranala jaba

* Kerak telor recipe on cookingrecipesguide.org
* Interview with Kerak telor vendor
Tari Topeng Kuncaran

**Tari Topeng Kuncaran** inggih punika seni tari tradisional saking wawidangan Sunda, Jawa Barat sane kasolahang olih para pragina nganggen topeng ring prarainyane. Mapaiketan sareng tari topeng Cirebon, Kuncaran taler madue soroh miwah akeh topeng sane pinaka lambang karakter jadma. 

## Lelintihan
Tari Topeng Kuncaran sujatinnyane pinaka panglimbak saking tari topeng saking Jakarta sakewanten kalimbakang manut adat miwah nilai tradisional krama Sunda. Carita ring ungkur pangriptan sasolahan puniki nganinin indik tresna raja sane katulak olih anak istri nyantos sang  raja krodha. Kantos mangkin tari Topeng Kuncaran puniki kantun kasolahang kantos ka mancanegararing acara budaya, pagelaran utawi acara resmi sane tiosan. Rumasuk taler pesta rakyat miwah hajatan pribadi. 

## Properti

### Topeng
Properti sane kanggen sajeroning nyolahang tarian puniki utamannyane inggih punika topeng. Ketahnyane topeng sane kanggen kakaryanin saking bahan kayu miwah sampun kawarnain. 

Wenten limang soroh topeng minakadi ring sor puniki. 

#### Topeng Panji
Topeng Panji inggih punika soroh topeng sane mawarna putih madue makna kesucian minakadi anak alit sane wawu embas.

#### Topeng Samba
Topeng Samba inggih punika topeng sane mawarna putih, karakternyane ceria miwah lincah minakadi anak sane durung kelih. 

#### Topeng Rumyang
Topeng Rumyang inggih punika soroh topeng sane mawarna barak nguda pinaka lambang anak anom. 

#### Topeng Pating utawi Tumenggung
Topeng Patih inggih punika topeng sane madue cerawispinaka lambang anak anom, sakewanten baosnyane teges. 

#### Topeng Kelana
Topeng Kelana inggih punika soroh topeng sane mawarna barak antuk panyingakan sane nelik nyihnayang anak sedeng krodha. 

Tiosan ring topeng, wenten makudang-kudang properti tiosan minakadi ring sor puniki. 

### Keris
Silih tunggil properti wajib sajeroning seni Tari Topeng Kuncaran inggih punika keris. Keris sane kanggen puniki nganutin karakter miwah peran praginannyane. 

### Mahkota
Pateh minakadi keris, properti aksesoris mahkota puniki nganutin karakter miwah peran praginannyane. 

### Gelang miwah Anting
Properti wajib tiosan nggih punika gelang. Gelang puniki kanggen ring tangan miwah cokor pragina. Pragina Tari Topeng Kuncaran taler nganggen aksesoris anting. 

### Alat Musik
Properti utama miwah wajib sane patut wenten ring Tari Topeng Kuncaran inggih punika alat musik tradisional. Ketahnyane sasolahan puniki kairing antuk alat musik gamelan, minakadi gong, bonang, saron, miwah sane tiosan. 

## Busana
Para pragina nganggen baju taler celana sane tegehnyane ajejengku antuk motif miwah warna sane cerah. Para pragina taler nganggen senteng sane kaiket ring kanta miwah sabuk sane nganutin warnan busanannyane.

## Pustaka
Bika ambon

**Bika ambon** inggih punika sanganan khas Medan, Indonesia. Sané malakar saking tepung tapioka, taluh, gula, miwah santen. Bika ambon sané kakaryanin selami  12 jam niki biasané tetep nyidayang kaajeng selami petang wai, sawiréh sawusan petang wai sanganan puniki pastika sayan keras. Sanganan basah puniki ketah madue jaring-jaring ring dalemnyané. Wénten taler bika ambon sané kaadol antuk makudang-kudang soroh rasa, makadi pandan, coklat, kéju, miwah sané lianan.

## Babad
Ngantos mangkin nénten wénten kapastian miwah panyelehan sosiokultur indik masa pangawit kawéntenan bika ambon.

Versi kapertama; Manut tutur **M Muhar Omtatok,** budayawan miwah sejarawan, sanganan bika ambon mawit saking Bika utawi Bingka sanganan khas Melayu. Selanturnyané, bingka punika kauwah antuk bahan pengembang lianan sakadi nira/tuak ental ngantos wénten rongga tur mabinayan tekéning sanganan bika pangawitnyané. Salanturnyané, M. Muhar Omtatok nugtugang yéning sanganan puniki kabaos bika ambon sawiréh ketah kauningin tur kaadol ring pasimpangan Jl. Ambon-Sei Kera Medan.

Versi kalih; Kruna "Ambon" ring bika ambon inggih punika singkatan saking Amplas Kebon (sawireh krama médan seneng nyingkat kruna) Dialék médan. Ring masa kolonial Belanda, para imigran sané meneng ring Daerah Amplas sisi kangin tukad -- kabaos Amplas Kebon -- ngawinang sanganan bikang salanturnyane kaadol ka Kota Medan tur salanturnyane kaloktah sawiréh kasenengin krama Belanda miwah Tionghoa duk punika.

Versi tiga tur papat (nénten ngyakinin); duk dumun ada anak Ambon sané makta sanganan bingka ka Malaysia tur salanturnyané dados istilah. Versi papat, Ambon inggih punika kruna saking basa Médan sané maartos lemuh. Nanging, kruna puniki sampun sué ten kaanggén ring Médan.
Duk tanggal 26 Agustus 1933, koran édisi Belanda, *De locomotief*, madaging iklan di Kota Semarang sané maosang bika ambon.  Bikang ambon taler sampun katulis olih koran sané pateh ring warsa 1896 di Kwitang, Batavia --mangkin Jakarta-- (*De locomotief: Samarangsch handels- en advertentie-blad*, 10-02-1896).

Bika ambon kaloktah pinaka oleh-oleh khas Kota Medan, Sumatra Utara. Ring Medan, Jalan Mojopahit di wewidangan Medan Petisah wénten 30 toko sané ngadol sanganan puniki. Soang-soang toko ring genahé puniki mresidayang ngadol akéhan saking 1.000 bungkus bika ambon awai nuju hari raya.

## Pustaka